CELEX: 32005R1751
Language: lv
Date: 2005-10-25 00:00:00
Title: Komisijas Regula (EK) Nr. 1751/2005 (2005. gada 25. oktobris), ar kuru groza Regulu (EK) Nr. 1725/2003, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 attiecībā uz 1. SFPS, 39. SGS un PIK-12   (Dokuments attiecas uz EEZ)

26.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 282/3
            
         
      KOMISIJAS REGULA (EK) Nr. 1751/2005
   (2005. gada 25. oktobris),
   ar kuru groza Regulu (EK) Nr. 1725/2003, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 attiecībā uz 1. SFPS, 39. SGS un PIK-12
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1), un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1725/2003 (2) ir pieņemti noteikti starptautiski standarti un interpretācijas, kas bija spēkā 2002. gada 14. septembrī, tostarp Pastāvīgās interpretācijas komitejas (PIK) interpretācija Nr. 12 “Konsolidācija – īpašam nolūkam dibinātas sabiedrības”.
            
         
               (2)
            
            
               Starptautiskā grāmatvedības standartu padome (SGSP) 2003. gada 17. decembrī publicēja pārskatītu 39. Starptautisko grāmatvedības standartu (SGS) “Finanšu instrumenti: atzīšana un novērtēšana”. 39. SGS nosaka galvenokārt pamatprincipus, pēc kuriem atzīst un novērtē finanšu aktīvus un pasīvus, un to pieņēma ar Eiropas Komisijas Regulu (EK) Nr. 2086/2004 (3), izņemot konkrētus noteikumus par pilnas patiesās vērtības iespējas izmantošanu un nodroses uzskaiti.
            
         
               (3)
            
            
               Starptautiskā grāmatvedības standartu padome (SGSP) 2004. gada 17. decembrī publicēja grozījumus 39. SGS “Finanšu instrumenti: atzīšana un novērtēšana – finanšu aktīvu un pasīvu pāreja un sākotnēja atzīšana”, kā daļu SGSP iniciatīvas atvieglot Eiropas uzņēmumiem pāreju uz SGS/SFPS, jo īpaši tiem, kuri ir reģistrēti American Securities and Exchange Commission (SEC).
            
         
               (4)
            
            
               Starptautisko finanšu pārskatu interpretācijas komiteja (SFPIK) 2004. gada 11. novembrī izdarīja grozījumu SFPIK interpretācijā PIK-12 “PIK-12 darbības joma; konsolidācija – īpašam nolūkam dibinātas sabiedrības”. Šis grozījums attiecas uz pašreizējo pēcnodarbinātības pabalstu un pašu kapitālam piesaistīto kompensācijas plānu (PIK-12.6.) izslēgšanu no PIK-12 darbības jomas. Šā darbības jomas grozījuma mērķis ir nodrošināt konsekvenci ar 19. Starptautisko grāmatvedības standartu (SGS) “Darbinieku pabalsti” prasībām un ieviestu izmaiņas, ko pieprasa nesenā 2. SFPS “Maksājums ar akcijām” (4) pieņemšana.
            
         
               (5)
            
            
               Komisija secināja, ka grozītais standarts un grozītā interpretācija atbilst Regulas (EK) Nr. 1606/2002 3. panta 2. punktā paredzētajiem kritērijiem. Konsultācijas ar šīs nozares tehniskajiem ekspertiem apstiprina, ka abi grozījumi atbilst pieņemšanas tehniskajiem kritērijiem.
            
         
               (6)
            
            
               39. SGS pieņemšana nozīmē secīgus 1. Starptautiskā finanšu pārskatu standarta (SFPS) “Starptautisko finanšu pārskatu standartu pirmreizējā pielietošana” grozījumus, lai nodrošinātu starptautisko grāmatvedības standartu savstarpējo konsekvenci.
            
         
               (7)
            
            
               Tādēļ ir attiecīgi jāgroza Regula (EK) Nr. 1725/2003.
            
         
               (8)
            
            
               Šie grozījumi izņēmuma kārtā būtu jāpiemēro uzņēmuma finanšu gadam, kurš sākas 2005. gada 1. janvārī vai pēc tā, tas ir, vajadzības gadījumā, pirms šīs regulas publicēšanas. Šo atpakaļejoša datuma piemērošanu pamato, izņēmuma kārtā, ar to, lai ļautu “pirmreizējiem pielietotājiem” vieglāk sagatavot pārskatus atbilstīgi SGS/SFPS.
            
         
               (9)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1725/2003 pielikumu groza šādi:
   
               1)
            
            
               Iekļauj 39. Starptautiskā grāmatvedības standarta (SGS) “Finanšu instrumenti: atzīšana un novērtēšana – finanšu aktīvu un pasīvu pāreja un sākotnēja atzīšana” grozījumu tekstu, kas sniegts šīs regulas pielikumā.
            
         
               2)
            
            
               Iekļauj SFPIK grozījumu PIK-12 “PIK-12 darbības joma; konsolidācija – īpašam nolūkam dibinātas sabiedrība” tekstu, kas sniegts šīs regulas pielikumā.
            
         
               3)
            
            
               39. SGS pieņemšana nozīmē secīgus 1. Starptautiskā finanšu pārskatu standarta (SFPS) “Starptautisko finanšu pārskatu standartu pirmreizējā pielietošana” grozījumus, lai nodrošinātu starptautisko grāmatvedības standartu savstarpējo konsekvenci.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro katram uzņēmuma finanšu gadam, kas sākas 2005. gada 1. janvārī vai pēc tā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 25. oktobrī
      
         
            Komisijas vārdā —
         
         
            Komisijas loceklis
         
         Charlie McCREEVY
         
      
   
   
      (1)  OV L 243, 11.9.2003., 1. lpp.
   
      (2)  OV L 261, 13.10.2003., 1. lpp. Regulā jaunākie grozījumi izdarīti ar Regulu (EK) Nr. 1073/2005 (OV L 175, 8.7.2005., 3. lpp.).
   
      (3)  OV L 363, 9.12.2004., 1. lpp.
   
      (4)  OV L 41, 11.2.2005., 1. lpp.
   
      PIELIKUMS
      STARPTAUTISKIE FINANŠU PĀRSKATU STANDARTI
      
                  39. SGS
               
               
                  Grozījumi 39. Starptautiskajā grāmatvedības standartā (SGS) “Finanšu instrumenti: atzīšana un novērtēšana – finanšu aktīvu un pasīvu pāreja un sākotnēja atzīšana”
               
            
                  PIK-12
               
               
                  IFRIC grozījumi PIK-12 “PIK-12 darbības joma; Konsolidācija – īpašam nolūkam dibinātas sabiedrības”
               
            
         Pavairošana atļauta Eiropas ekonomikas zonā. Visas esošās tiesības saglabātas ārpus EEZ, izņemot tiesības pavairot lietošanai personīgā vai cita godīga darījuma nolūkā. Papildu informāciju var saņemt no Starptautisko Grāmatvedības standartu padomes šādā tīmekļa vietnē: www.iasb.org.uk
      
      Grozījumi 39. SGS Finanšu instrumenti: Atzīšana un novērtēšana
      
      
         Standartiem ir pievienots 107.A punkts.
      
      SPĒKĀ STĀŠANĀS DATUMS UN PĀREJAS PERIODS
      
                  107.A
               
               
                  Neskatoties uz 104. punktā minētajām prasībām, uzņēmums var piemērot prasības, kas noteiktas AG76. punkta pēdējā teikumā un AG76.A punktā, vienā no sekojošiem veidiem:
                  
                              a)
                           
                           
                              perspektīvi darījumiem pēc 2002. gada 25. oktobra; vai
                           
                        
                              b)
                           
                           
                              perspektīvi darījumiem pēc 2004. gada 1. janvāra.
                           
                        
            
         Piemērošanas norādījumu Pielikumam A ir pievienots AG76.A punkts.
      
      Piemērošanas norādījumi
      Novērtēšana (43.–70. punkts)
      Aktīvs tirgus neeksistē: Novērtēšanas metode
      …
      
                  AG76.A
               
               
                  Turpmākā finanšu aktīvu vai saistību novērtēšana un no tā izrietošu guvumu un zaudējumu atzīšana ir jāveic saskaņā ar šā standarta prasībām. AG76. punkta piemērošanas rezultātā var nerasties guvums vai zaudējumi no sākotnējās finanšu aktīvu vai saistību atzīšanas. Šādā gadījumā 39. SGS pieprasa, lai guvums un zaudējumi tiktu atzīti pēc sākotnējās atzīšanas, atbilstoši tāda faktora (ieskaitot laiku) izmaiņām, kuru tirgus dalībnieki ņemtu vērā, nosakot cenu.
               
            
         Papildinējums
         1. SFPS grozījumi
         
            Šajā pielikumā ietvertie grozījumi jāpiemēro attiecībā uz gada periodiem, kas sākas 2005. gada 1. janvārī vai pēc šā datuma. Ja uzņēmums piemēro 1. SFPS agrākam periodam, šie grozījumi jāpiemēro attiecībā uz šo agrāko periodu.
         
         A1.   1. SFPS Starptautisko finanšu pārskatu standartu pirmreizējā pielietošana tiek mainīta šādā redakcijā:
         13. punkta j) un k) apakšpunkti ir sekojoši mainīti un pievienots l) apakšpunkts:
         
                     j)
                  
                  
                     pamatlīdzekļu izmaksās iekļautās likvidācijas saistības (25.E punkts);
                  
               
                     k)
                  
                  
                     nomas (25.F punkts); un
                  
               
                     l)
                  
                  
                     finanšu aktīvu vai saistību patiesās vērtības novērtēšana sākotnējās atzīšanas mērķiem (25.G punkts).
                  
               Pēc 25.F punkta ir jauns virsraksts un 25.G punkts ir pievienots šādā redakcijā:
         Finanšu aktīvu vai finanšu saistību patiesās vērtības noteikšana
         
                     25G
                  
                  
                     Neskatoties uz 7. un 9. punktā minētajām prasībām, uzņēmums var piemērot 39. SGS AG76. punkta pēdējā teikumā un AG76.A punktā noteiktās prasības vienā no sekojošiem veidiem:
                     
                                 a)
                              
                              
                                 perspektīvi darījumiem pēc 2002. gada 25. oktobra; vai
                              
                           
                                 b)
                              
                              
                                 perspektīvi darījumiem pēc 2004. gada 1. janvāra.
                              
                           
               
      Starptautiskā Finanšu pārskatu izskaidrošanas komiteja
      SFPIK
      SFPIK LABOJUMI PIK-12
      PIK-12 darbības joma
      
         Konsolidācija – īpašam nolūkam dibinātas sabiedrības
      
      ATSAUCES
      
                   
               
               
                  19. SGS Darbinieku pabalsti
                  
               
            
                   
               
               
                  32. SGS Finanšu instrumenti: Informācijas atklāšana un sniegšana
                  
               
            
                   
               
               
                  2. SFPS Maksājumi ar akcijām
                  
               
            
                   
               
               
                  PIK-12 Konsolidācija – īpašam nolūkam dibinātas sabiedrības
                  
               
            PAMATOJUMS
      
                  1.
               
               
                  Līdz šo labojumu stāšanās spēkā brīdim PIK-12 izslēdz no savas darbības sfēras pensijas pabalstu plānus un pašu kapitāla kompensācijas plānus (PIK-12.6.). Līdz 2. SFPS stāšanās spēkā brīdim šādi plāni ietilpst 19. SGS darbības jomā (labots 2002. gadā).
               
            
                  2.
               
               
                  2. SFPS ir spēkā gada periodiem no 2005. gada 1. janvāra vai vēlāk. 2. SFPS mainīs 19. SGS par sekojošo:
                  
                              a)
                           
                           
                              no tās darbības jomas izņemot darbinieku pabalstus, uz kuriem attiecas 2. SFPS; un
                           
                        
                              b)
                           
                           
                              izņemot visas atsauces uz pašu kapitālam piesaistītiem kompensācijas pabalstiem un pašu kapitālam piesaistītiem kompensācijas plāniem.
                           
                        
            
                  3.
               
               
                  Turklāt 32. SGS pieprasa, lai pašu akcijas tiek atņemtas no pašu kapitāla. Ar 2. SFPS stāšanās spēkā brīdi Standarts nosaka izmaiņas 32. SGS, nosakot, ka 32. SGS 33. un 34. punkts (attiecībā uz pašu akcijām) ir jāpiemēro pašu akcijām, kas tiek pirktas, pārdotas, emitētas vai atceltas, saistībā ar iespējamiem darbinieku akciju iespējas līgumu plāniem, darbinieku akciju pirkšanas plāniem un citām vienošanām par maksājumiem ar akcijām.
               
            JAUTĀJUMI
      
                  4.
               
               
                  Pirmais jautājums, ko apskata šie grozījumi, ir pašu kapitālam piesaistīto kompensācijas plānu ietveršana PIK-12 darbības jomā.
               
            
                  5.
               
               
                  Otrs jautājums, ko apskata šie grozījumi, ir darbinieku ilgtermiņa pabalstu plānu izslēgšana no PIK-12 darbības jomas. Kamēr šie grozījumi nav stājušies spēkā, PIK-12 no savas darbības jomas neizslēdz citus darbinieku ilgtermiņa pabalstu plānus. Tomēr, 19. SGS nosaka, par šādiem plāniem ir jāatskaitās tādā veidā, kas līdzīgs atskaitēm par pēcnodarbinātības pabalstu plāniem.
               
            GROZĪJUMI
      
                  6.
               
               
                  PIK-12 6. punkts tiek mainīts šādi.
                  Šī interpretācija neattiecas uz pēcnodarbinātības pabalstu plāniem vai citiem darbinieku ilgtermiņa pabalstu plāniem, uz kuriem attiecas 19. SGS.
               
            SPĒKĀ STĀŠANĀS DATUMS
      
                  7.
               
               
                  Uzņēmums šos grozījumus piemēro ar pārskata gadu, kas sākas 2005. gada 1. janvārī vai pēc tā. Ja uzņēmums 2. SFPS piemēro agrākam periodam, šie grozījumi jāpiemēro arī attiecībā uz šo agrāko periodu.